lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en lv en lv en lv en lv en es lv en lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Tūrisma izstādē popularizēja novada piedāvājumu un Zaļo veloceliņu karti – Alojas administrācija
Alojas pilsētas un pagasta pārvalde
Tūrisma izstādē popularizēja novada piedāvājumu un Zaļo veloceliņu karti
Alojas novada dome13.02.201805.03.2018 Aktualitātes, Tūrisms, Vide
No 2 – 4. februārim Ķīpsalas izstāžu hallēs notika 25. Starptautiskā ikgadējā tūrisma izstāde – gadatirgus „Balttour 2018”. Izstādē varēja iegūt informāciju par Latvijas tūrisma nozares pārstāvju piedāvātajām atpūtas iespējām, ceļojumiem un vairāk nekā 40 pasaules valstu tūrisma piedāvājumiem.
Alojas novada pārstāvji izstādē darbojās kopīgā stendā Saviļņojošā Vidzeme ar Carnikavas, Limbažu, Salacgrīvas un Saulkrastu novadiem. Komandā jau tradicionāli, plecu pie pleca, piedalās “Balttour” izstādē, vilinot tās apmeklētājus uz Vidzemes piekrasti.
Visiem interesentiem un tūristiem tika piedāvāta jaunākā Vidzemes Piekrastes karte, jūras piekrastes pārgājienu karte, informācija par pasākumiem visa gada garumā un Alojas novada jaunā tūrisma karte. Izstādē degustācijai piedāvājām bioloģiskās saimniecības “Lielkalni” gardās marmelādes konfektes, saimniecības “Šita un Kē” kaltētās šitaki sēnes un saimniecības “Jaunmiņkiņi” medus. Lielu interesi izraisīja Staiceles Mūzikas un mākslas skolas audzēkņa Laura Skujiņa veidotā galda spēle “Izglāb Profesoru Stārķi!”, bet kultūras programmu kuplināja tautas mūzikas ansamblis “Kokle”. Tiek lēsts, ka lielāko tūrisma nozares pasākumu apmeklēja 29 630 interesentu.
Blakus Saviļņojošās Vidzemes stendam bija izvietots Vidzemes Tūrisma asociācijas stends. Svinīgajā stenda atklāšanā Latvijas Pašvaldības savienības izpilddirektore Mudīte Priede izteica atbalstu ieguldītajam darbam, iesaistot 18 Latvijas pašvaldības projektā. Rīgas plānošanas reģiona priekšsēdētāja Daiga Jurēvica izteica atzinību projektam, kas ir sasaistīts arī ar starptautisko Euro velo 13 maršrutu, savukārt Alojas domes priekšsēdētājs izteica gatavību turpināt attīstīt Alojas novada Zaļos ceļus, kas ir nozīmīgs krustojums gan virzienā no Limbažiem un Mazsalacu, gan arī no Valmieras uz Ainažiem. Stendā varēja iepazīties ar vēsturiskiem dzelzceļa elementiem no sadarbības partnera „Latvijas Dzelzceļa muzeja”, kā arī izmēģināt Erenspreisa velosipēdu.
Savukārt Tallinā „Tourest 2018” izstādē (9.-11. februāris) bija iespēja uzlādēt ārējo bateriju ar velosipēda palīdzību un katru dienu piedalīties tās izlozē, kur tika noskaidroti trīs veiksmīgākie, kuri saņēma šīs balvas.
Kopumā abās izstādēs „Zaļo Dzelzceļu” stendu apmeklēja visdažādākie interesenti: gan individuālie ceļotāji, velo entuziasti, ģimenes ar bērniem, skolēnu un senioru grupu vadītāji, tūrisma aģentūras un gidi, kā arī preses pārstāvji. Stendu Igaunijā apmeklēja un ar maršrutu iepazinās Latvijas Vēstnieks Igaunijā. R.Jansona kungs, kurš atzinīgi novērtēja projekta aktivitātes un veco dzelzceļa līniju pielāgošanu tūrisma vajadzībām. Nozīmīgi, ka stendu Rīgā arī apmeklēja dažādi valsts un reģionālās politikas veidotāji un ieviesēji, kā arī tūrisma informācijas centru speciālisti un tūrisma nozares sadarbības partneri.
Lielākā daļa interesentu vēlējas noskaidrot vai visi maršruti jau ir pieejami un, kad ir iespējams tos izbraukt, kā arī par naktsmītņu iespējām un velo nomām maršrutā. Daļa izstādes apmeklētāju jau bija dzirdējuši par projektu un maršruta veidošanu, atzīstot, ka ir ieinteresēti šīs vasaras laikā maršrutus apmeklēt.
Ņemot vērā, lielo interesi, ir zināms, ka šovasar uz „Zaļajiem dzelzceļiem” varēs manīt vairāk apmeklētājus. Šogad popularizējot maršrutu, „Zaļo dzelzceļu” kartes un informācija par maršrutu ir aizceļojušas uz vairākām starptautiskām tūrisma izstādēm. Varam sagaidīt interesentus no Nīderlandes, Spānijas, Lietuvas, Somijas, kā arī, protams, no Latvijas un Igaunijas. Vēl gaidāms darbs starptautiskajā tūrisma izstādē “ITB 2018” Berlīnē, kur Latvijas nacionālajā stendā turpināsim prezentēt „Zaļos Dzelzceļus”.
Jāatgādina, ka Vidzemes Tūrisma asociācija, sadarbojoties ar 25 Vidzemes un Dienvidigaunijas pašvaldībām un organizācijām, ir uzsākusi Interreg Igaunijas/Latvijas pārrobežu programmas projekta “Zaļie Dzelzceļi” jeb “Green Railway” īstenošanu. Projekts “Green Railways” paredz bijušo dzelzceļa līniju infrastruktūras sakārtošanu Vidzemē un Dienvidigaunijā, kopumā izveidojot aptuveni 750 km garu kopīgu velo/kājāmgājēju maršrutu, kura lielākā daļa ved pa bijušajām dzelzceļa līnijām.
Projekta plānotās aktivitātes Vidzemē ietver bijušo dzelzceļa līniju segumu atjaunošanu un piemērošanu nemotorizētajam transportam, koka tiltiņu un margu uzstādīšanu, atpūtas vietu izveidi un bijušo dzelzceļa infrastruktūras objektu uzlabošana, kājāmgājēju, velobraucēju skaitītāju uzstādīšanu, kā arī citas aktivitātes. Tāpat paredzēta maršruta marķēšana dabā, kā arī vietējās un ārvalstu aktivitātes maršruta popularizēšanai.
Līdzīgi projekti jau ir īstenoti vairākās Eiropas Savienības valstīs, kur bijušie dzelzceļi tiek veiksmīgi piemēroti tūrismam dodot iespēju vietējiem iedzīvotājiem radīt un attīstīt īpaši interesantu, vēsturisku un kultūras bagātu tūrisma piedāvājumu, kas būtu izmantojams visu gadu, piemēram, dažādiem velo un pārgājienu maršrutiem, nūjošanai, zirgu izjādēm vai slēpošanai un izbraucieniem suņu pajūgos ziemas sezonā.
Ar jaunās tūrisma sezonas piedāvājumiem visi interesenti aicināti iepazīties Tūrisma informācijas centrā Staicelē un Tūrisma informācijas punktos, kas izvietoti novada bibliotēkās.
Šī publikācija atspoguļo autora viedokli. Programmas vadošā iestāde neatbild par tajā ietvertās informācijas iespējamo izmantošanu.
Liāna Lilenblate-Sipko, Inese Timermane, Alise Plaude (projekta „Green Railways” sabiedrisko attiecību speciāliste)
Zandas Adernieces, Nila Smeltera foto
← Staiceles pilsētas bibliotēkā viesojās Eiropas Parlamenta deputāte Inese Vaidere
Ēku iedzīvotājiem un apsaimniekotājiem ir nepieciešamas zināšanas par jaunākajām tendencēm, lai renovācijas process būtu veiksmīgs →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.